da fr cs da da fr he en da da it de en fr da da da da da da da da fr da da da da es da da da de de nb da da sv de nb da sv en nb da de sv de nb da sv de nb da da da fr sv de nb da da sv de nb da da en sv de nb da sv da da sv da it en da da da da fr en da da fr da fr da da da da nn da sv da en fr da fr da fr cs da da fr he en da da it de da da pl hu de en da da da de de fr en da da fr it fr de da da da da da ar da
For et par uger siden var Malou og jeg i det nordjyske til et økomarked. Jeg hjembragte en flot grønkålsstok (formedelst 25 kr), og satte den straks ud i haven, idet jeg havde købt en del andre grøntsager, og de ligesom skulle bruges først. Sådan en grønkålsstok, der er placeret i jord kan sagtens holde til frost og regn igennem længere tid, så jeg var bare glad for min nye “blomst”.
I dag stod menuen på lammekølle og flødekartofler (vi har haft madklubben på besøg), så vi skulle have lidt friskhed til, og her var grønkålen til stor hjælp.
Jeg valgte at komme forholdsvis lidt dressing på, da resten maden i sig selv var ret “våd”, så til en anden menu skal man måske fordoble mængden af dressing.
Skyl grønkålen og rib den fra de grove stokke. Tør bladene, evt i en salatslynge. Kom grønkål og mandler i en foodprocessor og kør til mandlerne er grofthakkede (så er grønkålen det også). Kom begge dele i en skål. Rul granatæblet nogle omgange mens du trykker på det med hånden, og halver det så. Pres kernerne ud i en dyb tallerken, og fjern alle de hvide hinder (de er meget bitre). Kom kernerne ned til grønkålen. Skær æblerne i tynde både, og vend dem med en smule af citronsaften. Kom også æblerne ned i salaten og vend det hele rundt med salt og peber. Kom citronsaft og sukker i en lille skål og rør til sukkeret er opløst. Tilsæt fløde og lad det tykne i skålen et kvarters tid. Hæld dressingen over salaten og lad den trække mindst en time på køkkenbordet.
Server til vinterens fyldige retter, hvor der ofte mangler lidt friskhed.
6. november 2012 kl. 21:20
Det er bare total-lækkerhed det der. Grønkål, fløde, granatæblekerner – skønt 🙂 Og et indbydende billede.
Skal prøves – meget snart!
6. november 2012 kl. 21:29
Tak for billedrosen – og tak til Picasa for redigeringsmuligheder, lyset er jo umuligt i disse dage.
6. november 2012 kl. 22:03
Mums, det lyder som en variation, der skal prøves. Jeg har aldrig prøvet at bruge grønkål i en salat, men det lyder vildt lækkert.
7. november 2012 kl. 11:40
Så længe det bliver hakket forholdsvist fint, kan grønkål sagtens spises råt- og så er det jo en såkaldt superfood, fordi der er så mange vitaminer i 🙂
7. november 2012 kl. 19:15
Mmmn, det ser smukt og lækkert ud. Jeg laver nogen gange grønkåls tzaziki: fint hakket frisk grønkål, yoghurt 10+ og masser af hvidløg.
Jeg havde en nabo som spiste grønkåls tzaziki på rugbrød og med kaviar…underlig sammensætning, men det smagte godt.
Den grønkåls stok du satte i jorden, var der rødder på?
7. november 2012 kl. 19:24
Mmmm, det lyder lækkert, det kunne være at jeg skulle prøve det.
Ja, grønkålsstokken var med rod og jordklump, så den var lige klar til at komme i jorden.
15. november 2012 kl. 19:32
Det lyder altså lækker den opskrift, den skal helt klart snart i spil.
Er også helt vild med den hvidkålssalat med æbler og druer du skrev på et tidspunkt 🙂
15. november 2012 kl. 20:17
Lækkert at mine opskrifter kan bruges 🙂
Skriv et svar Annuller svar
Din e-mailadresse vil ikke blive publiceret. Krævede felter er markeret med *
Risotto med bagt græskar
Toast Skagen – eller svensk rejesalat
Irsk kaffegranité med flødeskum
Semifreddo med bær og chokolade
Jeg har blogget siden 2008, og udvikler mig hele tiden madmæssigt. Min familie bruger bloggen flittigt, “når mor ikke er hjemme”, og er ikke blege for at kritisere, hvis jeg ikke har forklaret noget ordentligt. Jeg slår også selv opskrifter op på bloggen; man kan jo ikke huske alting. Jeg henter inspiration til opskrifter alle steder fra; når jeg spiser ude, læser kogebøger, læser blogs osv.
- Signe Vinther, grundlægger af signesmad.dk
8000 Aarhus C mail@tobiasehlig.dk
© Alt indhold på SignesMad er omfattet af loven om ophavsret.